b"\n_START_ARTICLE_\nKylieX2008\n_START_SECTION_\nKoncert\n_START_PARAGRAPH_\nKer so turnejo organizirali v sklopu promocije albuma X, so turnejo priredili v temi\xc2\xa0\xc2\xbbnovi val\xc2\xab, ki je postala popularna v osemdesetih. Koncert je bil razdeljen na sedem aktov, uvod in del z dodatnimi pesmimi. \xc5\xbde med potekom turneje so mnogo re\xc4\x8di spremenili, med drugim tudi kostume, seznam izvedenih pesmi in celo frizuro Kylie Minogue._NEWLINE_Oder je bil sestavljen uiz treh delov; glavnega odra in dveh manj\xc5\xa1ih odrov na levi in desni od glavnega odra. Na levem in desnem so bili razpostavljeni glasbena skupina in spremljevalni pevci. Glavni oder je bil dokaj preprost, s tlemi z raznimi posnetki, ki so se predvajali med koncerti in velikanskimi zavesami, na katerih so se prav tako lahko predvajali razli\xc4\x8dni videi, ki so slu\xc5\xbeile kot ozadje. Za nastope v amfiteatrih, na prostem ali v manj\xc5\xa1ih arenah so zaradi tehni\xc4\x8dnih omejitev postavili navadna tla in odstranili razne rekvizite, kot sta bila vijoli\xc4\x8den obro\xc4\x8d in velikanska lobanja._NEWLINE_Kylie Minogue je turnejo opisala kot\xc2\xa0\xc2\xbb\xc5\xa1ov v \xc5\xa1ovu\xc2\xab, saj naj bi bil vsak nastop dramati\xc4\x8dno popolnoma druga\xc4\x8den od ostalih. Dejala je, da jo je za to navdihnil glavni pevec glasbene skupine Queen, Freddie Mercury:\xc2\xa0\xc2\xbbNa plan bom izpustila svojega Freddieja Mercuryja v notranjosti. Mislim, da nekatere to\xc4\x8dke, posebej nastop s pesmijo 'Your Disco Needs You', res spominjajo nanj.\xc2\xab_NEWLINE_Prvi akt se pri\xc4\x8dne s futuristi\xc4\x8dnim posnetkom obraza Kylie Minogue, osvetljenega z najrazli\xc4\x8dnej\xc5\xa1imi neonskimi barvami. Nato masivne zavese, na katerih se je posnetek projiciral, zdrsnejo vstran in poka\xc5\xbee se Kylie Minogue z velikanskim obro\xc4\x8dem, oble\xc4\x8dena v obleko\xc2\xa0\xc2\xbb\xc5\xbeenske-pajka\xc2\xab\xc2\xa0(ta obleka ni bila del nobenega ju\xc5\xbenoameri\xc5\xa1kega koncerta). Na koncertih, ki so jih morali tehni\xc4\x8dno omejiti, so velikanske zvo\xc4\x8dnike (in druge podobne rekvizite) razpostavili bolj strate\xc5\xa1ko, da se je Kylie Minogue lahko bolje videlo. V prvem aktu je izvedla svojo svetovno uspe\xc5\xa1noc, pesem\xc2\xa0\xc2\xbbCan't Get You Out of My Head\xc2\xab, singl\xc2\xa0\xc2\xbbIn Your Eyes\xc2\xab\xc2\xa0ter neizdano pesem\xc2\xa0\xc2\xbbRuffle My Feathers\xc2\xab._NEWLINE_Drugi akt se pri\xc4\x8dne z izvedno pesmi\xc2\xa0\xc2\xbbMickey\xc2\xab, uspe\xc5\xa1nice Toni Basil; med tem nastopom so Kylie Minogue in njeni spremljevalni plesalci oble\xc4\x8deni kot ameri\xc5\xa1ki navija\xc4\x8di. Nato, oble\xc4\x8deni kot tipi\xc4\x8dni srednje\xc5\xa1olci, izvedejo \xc5\xa1e nastope s pesmimi\xc2\xa0\xc2\xbbHeart Beat Rock\xc2\xab,\xc2\xa0\xc2\xbbWow\xc2\xab\xc2\xa0in\xc2\xa0\xc2\xbbShocked\xc2\xab\xc2\xa0(slednjo so na nekaterih koncertih predstavljali kot plesni uvod). Kylie Minogue je dejala, da ji je bil z vse turneje ta akt najbolj v\xc5\xa1e\xc4\x8d._NEWLINE_Tretji akt se pri\xc4\x8dne s pesmijo\xc2\xa0\xc2\xbbLoveboat\xc2\xab, nato pa \xc5\xa1e razli\xc4\x8dico uspe\xc5\xa1nice\xc2\xa0\xc2\xbbCopacabana\xc2\xab\xc2\xa0Barryja Manilowa. Na prvem koncertu so v \xc4\x8dast ljubezenskih balad iz \xc5\xa1tiridesetih in petdesetih zapeli pesem\xc2\xa0\xc2\xbbThat's Why They Write Love Songs\xc2\xab. Kasneje te pesmi niso ve\xc4\x8d izvajali. Kylie Minogue je ta akt zaklju\xc4\x8dila z nastopom s pesmijo\xc2\xa0\xc2\xbbSpinning Around\xc2\xab._NEWLINE_\xc4\x8cetrti akt se pri\xc4\x8dne s Kylie Minogue, oble\xc4\x8deno v eroti\xc4\x8dno trebu\xc5\xa1no plesalko. Pojavi se na velikanski lobanji in pri\xc4\x8dne izvajati pesem\xc2\xa0\xc2\xbbLike a Drug\xc2\xab. Ko se lobanja spusti na oder, pri\xc4\x8dne izvajati pesem\xc2\xa0\xc2\xbbSlow\xc2\xab\xc2\xa0z elementi pesmi\xc2\xa0\xc2\xbbFree\xc2\xab\xc2\xa0(z albuma Intimate and Live) in\xc2\xa0\xc2\xbb2 Hearts\xc2\xab. Lobanjo so mnogi obo\xc5\xbeevalci zelo hvalili, vendar so jo na tehni\xc4\x8dno omejenih koncertih vseeno zamenjali z velikim ekranom za predvajanje posnetkov, na ju\xc5\xbenoameri\xc5\xa1ki turneji pa \xc5\xa1e slednjega niso vklju\xc4\x8dili._NEWLINE_Peti akt, ki ga je navdihnila predvsem azijska kultura, je Kylie Minogue otvorila, ko se je na vrhu piramide pojavila na v kimonu, ki ga je navdihnil strip Manga, in izvede pesmi\xc2\xa0\xc2\xbbCome into My World\xc2\xab,\xc2\xa0\xc2\xbbNu-di-ty\xc2\xab\xc2\xa0in\xc2\xa0\xc2\xbbSensitized\xc2\xab. Akt, ki se pri\xc4\x8dne z redkim videospotom za pesem\xc2\xa0\xc2\xbbSometime Samurai\xc2\xab, v tehni\xc4\x8dno omejene koncerte ni bil vklju\xc4\x8den._NEWLINE_V \xc5\xa1estem aktu koncert dobi nekoliko bolj mra\xc4\x8den ton; Kylie Minogue, oble\xc4\x8dena v modro satenasto obleko, na za\xc4\x8detku akta izvede balado\xc2\xa0\xc2\xbbFlower\xc2\xab, kasneje pa \xc5\xa1e po\xc4\x8dasnej\xc5\xa1o razli\xc4\x8dico pesmi\xc2\xa0\xc2\xbbI Believe in You\xc2\xab. V raznih \xc4\x8dasopisih so to to\xc4\x8dko opisali kot zelo \xc5\xbealostno. Akt se je kon\xc4\x8dal s pesmijo\xc2\xa0\xc2\xbbCosmic\xc2\xab, vendar le na za\xc4\x8detnih koncertih; kasneje so to pesem izpustili._NEWLINE_V sedmem aktu je Kylie Minogue nastopila v kostumu, narejenem po slogu obla\xc4\x8dil iz 19. stoletja in izvedla pesmi\xc2\xa0\xc2\xbbOn a Night Like This\xc2\xab,\xc2\xa0\xc2\xbbYour Disco Needs You\xc2\xab,\xc2\xa0\xc2\xbbKids\xc2\xab, \xc2\xa0\xc2\xbbStep Back in Time\xc2\xab\xc2\xa0in\xc2\xa0\xc2\xbbIn My Arms\xc2\xab. Pri\xc4\x8dne se s \xc4\x8drno-belimi videi, ki kasneje postajajo barvni. Ponekod so v tem aktu izvedli tudi pesem\xc2\xa0\xc2\xbbLove at First Sight\xc2\xab, vendar so to pesem kasneje izvedli le kot dodatno pesem._NEWLINE_Kylie Minogue se je kasneje na oder vrnila v obleki, ki je spominjala na dolo\xc4\x8dene kostume Cher, ter izvedla pesem\xc2\xa0\xc2\xbbNo More Rain\xc2\xab. Potem je, na \xc5\xbeeljo ob\xc4\x8dinstva, izvedla \xc5\xa1e druge pesmi, kot so\xc2\xa0\xc2\xbbThe One\xc2\xab,\xc2\xa0\xc2\xbbLove at First Sight\xc2\xab,\xc2\xa0\xc2\xbbI Should Be So Lucky\xc2\xab\xc2\xa0in akusti\xc4\x8dno verzijo pesmi\xc2\xa0\xc2\xbbAll I See\xc2\xab. Med prvima dvema koncertoma v Ju\xc5\xbeni Ameriki je Kylie Minogue, oble\xc4\x8dena v zeleno pernato obleko izvedla tudi pesem\xc2\xa0\xc2\xbbSomewhere\xc2\xab\xc2\xa0iz kriti\xc4\x8dno zelo priznanega filma West Side Story in pesem\xc2\xa0\xc2\xbbBetter the Devil You Know\xc2\xab.\n_START_SECTION_\nSprejem kritikov\n_START_PARAGRAPH_\nTurneji so evropski glasbeni kritiki dodeljevali odli\xc4\x8dne ocene. Mnogi so jo ozna\xc4\x8dili za njeno najbolj\xc5\xa1o turnejo. Ker se je tako dobro prodajala, so turnejo obvravnavali kot veliko uspe\xc5\xa1nico. Ker je ob\xc4\x8dinstvo izrazilo zahteve po tem, so po\xc4\x8dasi objavili \xc5\xa1e ve\xc4\x8d datumov novih koncertov. Vstopnice za originalnih osem koncertov v Zdru\xc5\xbeenem kraljestvu se je razprodalo \xc5\xbee v prve pol ure in zato je Kylie Minogue organizirala \xc5\xa1e ve\xc4\x8d kot petindvajset koncertov v Angliji, na \xc5\xa0kotskem in Severnem Irskem. Kylie Minogue je tako postala glasbenica, ki je v areni Manchester Evening News nastopila najve\xc4\x8dkrat; tam je namre\xc4\x8d priredila kar \xc5\xa1est koncertov. Samo s koncerti v Veliki Britaniji je Kylie Minogue zaslu\xc5\xbeila ve\xc4\x8d kot 26.000.000 $, Kylie Minogue pa je tamkaj nastopila na malo manj kot 300.000 koncertih.\n_START_SECTION_\nOstali ustvarjalci\n_START_PARAGRAPH_\nKreativni vodja: William Baker_NEWLINE__NEWLINE_Glasbeni producent: Steve Anderson_NEWLINE__NEWLINE_Glasbeni vodja: Sarah deCourcy_NEWLINE__NEWLINE_Mened\xc5\xbeer turneje: Sean Fitzpatrick_NEWLINE__NEWLINE_Produkcijski mened\xc5\xbeer: Kevin Hopgood_NEWLINE__NEWLINE_Audio: Chris Pyne in Rod Matheson_NEWLINE__NEWLINE_Produkcija vizualnih u\xc4\x8dinkov: Blink TV_NEWLINE__NEWLINE_Oblikovalec osvetljave: Nick Whitehouse in Bryan Leitch_NEWLINE__NEWLINE_Vodja osvetljave: Nick Whitehouse_NEWLINE__NEWLINE_Re\xc5\xbeiser posnetkov s turneje: Raury Macphie_NEWLINE__NEWLINE_Koreograf: Michael Rooney_NEWLINE__NEWLINE_Oblikovanje kostumov: Jean Paul Gaultier, Emma Roach, Steve Stewart, Gareth Pugh_NEWLINE__NEWLINE_PA to Kylie Minogue: LeAnne Buckham_NEWLINE__NEWLINE_Finan\xc4\x8dni kontroler: Michele Tankel_NEWLINE__NEWLINE_Seznam gostov & sponzorji: Lynn Curtis_NEWLINE__NEWLINE_Produkcijski koordinator: Juliette Baldrey_NEWLINE__NEWLINE_Vodja varnostnikov: James Gentles_NEWLINE__NEWLINE_DJ: Jason Buckham\n_START_SECTION_\nGlasbena skupina\n_START_PARAGRAPH_\nKlaviature: Sarah deCourcy_NEWLINE__NEWLINE_Bobni: Matt Racher_NEWLINE__NEWLINE_Bas kitara: Jenni Tarma_NEWLINE__NEWLINE_Kitara: Adrian Eccleston_NEWLINE__NEWLINE_Tolkala: Barnaby Dickinson, Graeme Blevins in Graeme Flowers_NEWLINE__NEWLINE_Spremljevalni vokali: Dawn Joseph in Roxanne Wilde_NEWLINE__NEWLINE_Plesni vodja: Anoulka Yanminchev_NEWLINE__NEWLINE_Spremljevalni plesalci: Jason Beitel, Hakim Ghorab, Jessica DiDirolamo, Jamie Karitzis, Welly Locoh-Donou, Jerry Reeve, Tatiana Seguin, Marco Da Silva, Nikki Trow_NEWLINE__NEWLINE_Akrobati: Terry Kvasnik, Nicolas Bosc, Vincent DePlanche and Johan Guy\n_START_SECTION_\nTehni\xc4\x8dno\n_START_PARAGRAPH_\nTehni\xc4\x8dni mende\xc5\xbeer: Phil Murphy_NEWLINE__NEWLINE_Odrski mened\xc5\xbeer: Toby Plant_NEWLINE__NEWLINE_Napovedovalec: Phil Murphy_NEWLINE__NEWLINE_Zvok FOH: Chris Pyne_NEWLINE__NEWLINE_Monitorji: Rodney Matheson_NEWLINE__NEWLINE_Audio Crew Chief: Al Woods_NEWLINE__NEWLINE_Audio tehnika: Phil Down, George Hogan, Becky Pell, Matt Harman-Trick_NEWLINE__NEWLINE_Ozadje: Adam Birch, Marcus Lindsay, Nick Sizer_NEWLINE__NEWLINE_Osvetljava: Andrew Porter, John Sellors, Jim Mills, Hayden Corps, Victor Anderseen, Craig Lewis, Barry Bamford, Steve Belfield_NEWLINE__NEWLINE_Monta\xc5\xbea: Dave Rowe, Dave Brierley, Omar Franchi, Vinnie Rivenell, Steve Walsh_NEWLINE__NEWLINE_Premiki rekvizitov: Ian Macdonald, Simon Wait, Chris Hansbury, John Richardson_NEWLINE__NEWLINE_Rekviziti: Toby Pitts, Andy Pearson, Martyn Drew, Jem Nicholson, Pete Coryndon_NEWLINE__NEWLINE_Garderoba: Lisa Williams, Naja Banz, Becky Belfield, Louise Martin_NEWLINE__NEWLINE_Frizura & li\xc4\x8denje: Madge Foster, Gemma Flaherty_NEWLINE__NEWLINE_Video: Stuart Heaney, Andy Tonks, Patrick Vansteelant, Peter Laleman Kamere: Graham Holwill, Mark Cruickshank, Darren Montague, Gary Beirne, Luke Levitt_NEWLINE_Vir:"